جان ڤینستون لئنون (ڤئ ئینگیلیسی: John Winston Lennon) (ڤئ دی ئوٙماە د ۹ ئوکتوڤر ۱۹۴۰ - د دونیا رأتە د ۸ دئسامر ۱۹۸۰)، خوندە کار، موٙسیقار، دأنگ شئناس، دأنگ ساز و بئیت بأن، یئ گئل د نوم دیارتئری و جادیارتئری آئمیا دونیا دأنگ راکە کئ د ڤولات ئینگیلیس ئوٙماە ڤئ دی. ڤئ یئ گئل د أندومیا رأڤأندیار جأرغە بیتئلز بییە و ڤئ د دونیا موٙسیقار فئرە فئرە کارگئرا بییە. ڤئ ڤا گئرد پول مأک کارتئنی یئ گئل د خوش سأرنجوم تأرین ھومکاریا نە د نیسأنئن سوروٙ د سأدە بیستوم أنجوم دأن. لئنون د سال ۱۹۷۵ بیشتئر ڤا حوٙنئڤادأش بی و آلبوٙمئ نۊ خوشە ڤا نوم «فانتئزی دۊ» نە د سال ۱۹۸۰ دأرتیچ کاری کئرد، ڤألی سئ ھأفتە نئھا د دأرتیچ کاری ئی آلبوٙم، ڤا ضأربئ گولوٙلە کوشتە بی.